IT-nett er en nett-type der transformatorens nullpunkt er isolert (ikke jordet), men beskyttet med en nøytralpunktsavleder (nullpunktssikring/disneuter) mellom nullpunkt og jord. Dette har vært det vanligste nettet i Norge, unntatt på Sørvestlandet hvor TN-nett er mest vanlig. Spenningen i et IT-nett er (i Norge) på 230V, og det fremføres ingen nøytral-leder. Energien tas ut mellom de tre faselederne. Sikringer i et IT-nett løser ikke ut ved «første jordfeil» (i motsetning til TN-nett).